钦定古今图书集成/明伦汇编/闺媛典/第135卷 > 叶孔宾妻郑氏〈何氏附〉
## 钦定古今图书集成/明伦汇编/闺媛典/第135卷 > 叶孔宾妻郑氏〈何氏附〉

按《处州府志》：郑氏，叶孔宾妻。孔宾父没于官，往扶丧，
覆舟而没。郑年二十三，子甫十月，家贫，或劝改嫁，不
从。妾何氏年二十一，郑曰：“我守夫志，若无子，宜去。妾
曰：‘主母既守节，妾当奉以终身，何出为’？”遂相依纺织
度日，葬舅姑，抚幼子，共处六十馀年，年俱八十馀，时
人谓之“双清。”